Source: https://www.riigiteataja.ee/akt/750748
Timestamp: 2020-08-12 12:45:33+00:00

Document:
Laevapere liikmete Eestisse lubamise kord – Riigi Teataja
Vastu võetud 13.08.2002 nr 268
RT I 2002, 72, 436
26.04.2004 nr 126 (RT I 2004, 31, 216) 1.05.2004
Määrus kehtestatakse «Riigipiiri seaduse» § 14 lõike 2 punkti 4 alusel.
LAEVAPERE LIIKMETE EESTISSE LUBAMINE
§ 1. Laevapere liikme Eestisse lubamine
(1) Laevapere liige lubatakse Eestisse «Välismaalaste seaduses» sätestatud alustel.
(2) Laevapere liige, kes töötab laeval, mis on registreeritud Rahvusvahelise Tööorganisatsiooni (ILO) konventsiooniga «Meremeeste riiklike isikut tõendavate dokumentide kohta» (RT II 1996, 38, 142) või Rahvusvahelise Mereorganisatsiooni (IMO) «Rahvusvahelise mereliikluse hõlbustamise 1965. aasta konventsiooniga» (RT II 2002, 3, 6) ühinenud riigis, lubatakse laeva Eesti sadamas viibimise ajaks Eestisse rahvusvahelistele nõuetele vastava ja Eesti poolt tunnustatud reisidokumendi alusel.
§ 2. Laevapere liikme transiitreisijana Eestisse lubamine
(4) Lõikes 3 nimetatud laevapere liige peab Eestisse saabumisel piirivalveametniku nõudmisel tõendama, et tal on Eestis viibimise ja Eestist lahkumise kulude kandmiseks piisavalt rahalisi vahendeid. Piisavateks rahalisteks vahenditeks iga Eestis viibida lubatud päeva kohta loetakse 0,2-kordne Vabariigi Valitsuse kehtestatud kuupalga alammäär.
[RT I 2004, 31, 216 – jõust. 1.05.2004]
§ 3. Laevapere haige või vigastatud liikme Eestisse lubamine
(1) Laeva kapten teavitab piirivalvet laevapere haige või vigastatud liikme Eesti meditsiiniasutusse paigutamise või temale esmaabi andmise vajadusest, kirjeldades üksikasjalikult selle isiku seisundit.
(2) Laevapere haige või vigastatud liige lubatakse Eestisse §-s 2 sätestatud alustel, arvestades käesolevas paragrahvis toodud erisusi.
(3) Laevapere liikme, kelle terviseseisund nõuab viivitamatut esmaabi andmist, piirikontroll teostatakse pärast esmaabi andmist. Kui laevapere haige või vigastatud liige ei ole ise võimeline nõutud dokumente esitama, esitab need tema eest laeva kapten või laevaagent.
(4) Laevapere haige või vigastatud liige peab omama kehtivat kindlustuslepingut, mis tagab tema haigusest või vigastusest tingitud ravikulude tasumise, selle puudumisel aga laeva kapteni poolt väljastatud garantiikirja, mis tagab tema ravikulude tasumise ja kodumaale või tagasi laevale transportimise kulude kandmise.
§ 4. Piirikontroll
(1) Laevapere liikme piirikontroll toimub piiripunktis, laeval või laevatrapi juures. Laevapere liige lubatakse Eestisse, kui laeva saabumisega seotud formaalsused on täidetud.
(2) Laevapere haige või vigastatud liikme piirikontroll võib toimuda transpordivahendis, millega teda transporditakse Eestisse, või meditsiiniasutuses pärast esmaabi andmist.
§ 5. Määruse kohaldamise erisused
Määrust ei kohaldata sõjalaevade ja väikelaevade ning laevapere liikme, kes on Euroopa Liidu või Euroopa Majanduspiirkonna liikmesriigi või Šveitsi Konföderatsiooni kodanik, suhtes.

References: § 14

§ 1

§ 2

§ 3

§ 4

§ 5